ନୂଆଦିଲ୍ଲୀ : ଭୋଜପୁରୀ ସୁପରଷ୍ଟାର ଖେସାରୀ ଲାଲ୍ ଯାଦବ୍ ଏକ ଭିଡିଓ ଜାରି କରିଛନ୍ତି ଏବଂ ପରୋକ୍ଷରେ ଆତ୍ମହତ୍ୟାର ଧମକ ମଧ୍ୟ ଦେଇଛନ୍ତି । ଏହା ସହିତ ସେ ଏକଥା ମଧ୍ୟ କହିଛନ୍ତି ଯେ, ସେ ଏତେ ଦୁର୍ବଳ ନୁହେଁ । ପରିସ୍ଥତିକୁ ସାମ୍ନା କରିବାକୁ ସେ ଜାଣନ୍ତି । ଭିଡିଓରେ ସେ କହିଛନ୍ତି ଯେ, ' ଭୋଜପୁରୀ ଇଣ୍ଡଷ୍ଟ୍ରିର କେତେକ ଲୋକ ତାଙ୍କ ପଛରେ ପଡିଯାଇଛନ୍ତି । ୨୦୧୧ରୁ ସେ ଏହି ଇଣ୍ଡଷ୍ଟ୍ରିକୁ ଆସିଲେଣୀ । ସେ ଆସିବା ପରଠାରୁ ତାଙ୍କୁ କିଛି ଲୋକ ହଇରାଣ କରୁଛନ୍ତି । ଯେମିତି ବଲିଉଡ ଇଣ୍ଡଷ୍ଟ୍ରିରେ ଅଭିନେତା ସୁଶାନ୍ତ ସିଂ ରାଜପୁତଙ୍କ ସହ ବ୍ୟବହାର କରୁଥିଲେ । ଠିକ୍ ସେମିତି ମୋ ସହ ହେଉଛି । ହେଲେ ମୁଁ ଦୁର୍ବଳ ନୁହେଁ ଯେ ଏପରି ପଦକ୍ଷେପ ନେବି ।
କେବଳ ଏତିକି ନୁହେଁ , ସେ ଆହୁରି ମଧ୍ୟ କହିଛନ୍ତି ଯେ, ମୁଁ ଆପଣଙ୍କ କଥାକୁ କର୍ଣ୍ଣପାତ କରେ ନାହିଁ । ମୁଁ ଆପଣଙ୍କ ପାଇଁ ଅନେକ୍ କିଛି କରିଛି । ମତେ ଭଲପାଅ ପ୍ଲିଜ୍ । ଆପଣ ଯେତିକି ଭାବୁଛନ୍ତି ମୁଁ ସେତିକି ଖରାପ୍ ନୁହେଁ ।
ସୂଚନାଯୋଗ୍ୟ : ଖେସାରୀ, କାଜଲ ରାଘବାନୀଙ୍କ ଉପରେ ଧୋକା ଦେବାର ଅଭିଯୋଗ ଲାଗିଥିଲା । ଏହାପରେ କାଜଲ ଏକ ଇଣ୍ଟରଭ୍ୟୁରେ କହିଥିଲେ ଯେ, ଖେସାରୀଙ୍କ ପାଇଁ ମୋ ପାଖକୁ ସୋସିଆଲ ମିଡିଆରେ ଗାଳି ଆସୁଛି । ସେ ମତେ ବଦନାମ୍ କରିବାକୁ ଚେଷ୍ଟା କରୁଛନ୍ତି ।
